153. löggjafarþing 2022–2023.

Þingskjal 1038 — 668. mál.

Fyrirspurn

til menningar- og viðskiptaráðherra um endurgreiðslur
vegna útgáfu bóka á íslensku.

Frá Birni Leví Gunnarssyni.

1.	Hvernig hafa árlegar heildarendurgreiðslur vegna útgáfu bóka á íslensku, samkvæmt lögum nr. 130/2018, skipst á milli innlendra og erlendra aðila síðan lögin tóku gildi? Svar óskast sundurliðað eftir því hvort um er að ræða:

a.	beinan launakostnað vegna útgáfu bókar,

b.	beinar verktakagreiðslur vegna útgáfu bókar,

c.	laun höfundar eða rétthafa,

d.	prentkostnað og hliðstæðan kostnað vegna útgáfu í öðru formi en á prenti,

e.	þýðingarkostnað og kostnað vegna prófarkalesturs,

f.	auglýsinga- og kynningarkostnað sem fellur til á næstu fjórum mánuðum eftir útgáfu bókar eða

g.	eigin vinnu, sbr. 7. gr. laganna.

2.	Þar sem lögunum er ætlað að styrkja útgáfu á íslensku, telur ráðherra eðlilegt að tekið sé tillit til íslensks handverks og útgáfu að öðru leyti, svo sem í prentun og auglýsinga
gerð?

Skriflegt svar óskast.